Юғарыла әйтелгәнсә, был салауаттар гонаһтар ғәфү ителеүгә, Аллаһы Тәғәләгә, бәйғәмбәргә (с.ғ.с.) яҡынайыуға, әхлағыбыҙ яҡшырыуға, тормошобоҙҙа бәрәкәт артыуға һәм тағы бик күп сауапҡа сәбәп буласаҡ. Шуға ла беҙҙең өләсәйҙәребеҙ уны яратып, күпләп әйткән, теленән төшөрмәгән. Беҙгә лә улар үрнәгендә бәйғәмбәребеҙгә (с.ғ.с.) эйәрергә, салауат әйтеүҙе ихласлыҡ менән ғәмәлгә ҡуйырға, ҡиәмәт көнөндә уның шәфәғәтенә ирешергә насип булһын.Махсус битте Өфө ҡалаһының“Ихлас” мәсете эргәһендәге Вил Ҡазыйханов исемендәге Бөтә Рәсәй әхлаҡ мәктәбе етәксеһе Фатима ФӘТҠУЛЛИНА әҙерләне.